Explorer 2
Explorer 2 jeb Explorer II bija ASV kosmiskais aparāts, kuru bija paredzēts ievadīt orbītā programmas Explorer ietvaros, bet nesējraķetes avārijas dēļ tas tika iznīcināts. Pēc uzbūves Explorer 2 bija identisks Explorer 1. Pavadonis tika palaists ar nesējraķeti Juno 1 no Kanaveralas zemesraga Gaisa spēku stacijas 1958. gada 5. martā 18:28 UTC. Sakarā ar ceturtās pakāpes neiedarbošanos Explorer 2 nesasniedza orbītu.